Παράγοντες που σχετίζονται με την εγγραφή και φοίτηση μαθητών και μαθητριών στο πρόγραμμα του Ολοήμερου Δημοτικού Σχολείου. Η περίπτωση δύο σχολείων:
Creators: name: Φοινικιανάκης Δημήτριος, Γεωργίου
Publisher: name: Aristotle University of Thessaloniki
Year: 2010
Subjects: Ολοήμερο σχολείο
Απόφαση εγγραφής
Πρόγραμμα και παραπρόγραμμα All-day school
Τhe decision of enrollment
Curriculum and hidden curriculum

description: Η μελέτη στοχεύει στη διερεύνηση του λόγου μαθητών/τριών, γονέων και εκπαιδευτικών σχετικά με τη λειτουργία του Ολοήμερου Δημοτικού Σχολείου. Η έρευνα μας κινείται στα πλαίσια του ερμηνευτικού επιστημονικού παραδείγματος και είναι μια ποιοτική κυρίως προσέγγιση κοινωνικών φαινομένων, σχετιζόμενη με τη φαινομενολογία. Το θεωρητικό και μεθοδολογικό υπόβαθρο της παρούσας έρευνας αντλεί και από τις αρχές της νέας κοινωνιολογίας της παιδικής ηλικίας. Στόχος της μελέτης είναι να διερευνήσει α. Τους λόγους της βαθμιαίας μείωσης των εγγραφών στο Ολοήμερο Δημοτικό Σχολείο β. Τους παράγοντες της λήψης απόφασης για εγγραφή στο ολοήμερο Δημοτικό Σχολείο γ. Το βαθμό που επηρεάζεται / σχολειοποιείται ο ελεύθερος χρόνος των μαθητών/τριών από την παρακολούθηση του ολοήμερου προγράμματος δ. Τον τρόπο που αντιλαμβάνονται αλλά και βιώνουν μαθητές/τριες, γονείς και εκπαιδευτικοί το ρόλο του προγράμματος και του παραπρογράμματος στο Ολοήμερο Δημοτικό Σχολείο. Η έρευνα διεξήχθη σε δύο επαρχιακά σχολεία του Ν. Σερρών με κοινά χαρακτηριστικά αλλά διαφορετικά ποσοστά εγγραφών στα ολοήμερα τμήματά τους κατά τα σχολικά έτη 2003-04 έως και 2008-09. Σε κάθε σχολείο δημιουργήθηκαν 3 ομάδες εστίασης – μαθητών/τριών, γονέων και εκπαιδευτικών. Οι κύριοι άξονες στους οποίους δομήθηκαν οι συζητήσεις αφορούσαν τη λήψη της απόφασης για εγγραφή στο ολοήμερο πρόγραμμα, τη σχολειοποίηση του ελεύθερου χρόνου , το ρόλο του προγράμματος και του παραπρογράμματος και τις προτάσεις των συμμετεχόντων για το ολοήμερο που θα ήθελαν. Τα απομαγνητοφωνημένα κείμενα που προέκυψαν από τις συζητήσεις αναλύθηκαν με βάση τις αρχές της ανάλυσης λόγου. Ως προς το ζήτημα της απόφασης εγγραφής οι μαθητές/τριες ισχυρίζονται ότι εκείνοι αποφασίζουν πάντα γι’ αυτό Οι ενήλικες ωστόσο δεν αναγνωρίζουν τα παιδιά ως επαρκείς κοινωνικούς εταίρους και θεωρούν το θέμα της εγγραφής στο ολοήμερο δική τους υπόθεση, επιλέγοντας το ολοήμερο για τα παιδιά τους, κυρίως για απόκτηση γνώσεων. Οι εκπαιδευτικοί μιλούν για ανάγκη στήριξης των πρωτοβουλιών και της αυτονόμησης των παιδιών. Όλοι και όλες συμφωνούν πως ο ελεύθερος χρόνος των παιδιών επηρεάζεται, ιδιαίτερα δε όταν αυτά έχουν και εξωσχολικές δραστηριότητες. Το παραπρόγραμμα, όπως λειτουργεί, μπορεί να στέλνει μηνύματα ότι το ολοήμερο σχολείο απευθύνεται σε μια συγκεκριμένη κατηγορία μαθητών/τριών. Τα παιδιά επιθυμούν ένα χαλαρό ολοήμερο με έμφαση στο παιχνίδι και τις κοινωνικές τους σχέσεις. Όμως και η πλήρης προετοιμασία για την επόμενη μέρα είναι πρόταση τόσο των παιδιών όσο και των ενηλίκων, «για να είναι ξένοιαστοι στο σπίτι». Οι συζητήσεις μεταξύ του ερευνητή και των γονέων εστίασαν στο ευαίσθητο της παιδικής ηλικίας και στην αυξημένη ανάγκη φροντίδας και φύλαξης των παιδιών από το σχολείο, όταν οι γονείς, για διάφορους λόγους, δε μπορούν να ανταποκριθούν. Θέλουν ένα ολοήμερο με έμφαση στην καλή προετοιμασία για την επομένη και με χώρους για αξιοπρεπή σίτιση, χαλάρωση και ψυχαγωγία των παιδιών. Όλοι οι συμμετέχοντες στην έρευνα τονίζουν την ανάγκη παροχής πιστοποίησης των γνώσεων που αποκτούνται μέσα από το ολοήμερο σχολείο.
description: The overall aim of this study is to explore pupils`, parents` and teachers` discourses concerning the function of All-day primary school. This study is realized in the context of the interpretative scientific pattern and it is mainly a qualitative approach of social phenomena relating to phenomenology. The theoretical and methodological base of this study also derives from the principles of the new sociology of childhood. The study aims at identifying: a. The reasons of gradual reduction in the percentage of enrolment in the program of All-day school, b. The factors of decision-making concerning the enrolment in the program of All-day school, c. The degree to which the spare time of pupils is influenced by the attendance of All-day school and d. the way pupils, parents and teachers perceive and experience the role of the curriculum and the hidden curriculum of All-day school. The research took place in two provincial primary schools in the prefecture of Serres which share common characteristics but there is a difference in the number of pupils that attend the all-day classes during the school years of 2003-2004 and 2008-2009. The researcher focused on three groups of pupils, parents and teachers in each school. The discussions were structured on units that concerned the taking of decision for the enrolment in All-day school, the influence of the extended school time on pupils` spare time, the role of the curriculum and the hidden curriculum and the suggestions of the participants concerning the ideal all-day school. The transcriptions that resulted from the discussions were analyzed based on the principles of discourse analysis. As far as the decision about enrolment is concerned, the pupils claim that they always decide about this. Thus, the adults do not recognize children as competent social members and consider the matter of enrolment in all-day school their own affair by choosing the all-day school for their children, mainly for acquisition of knowledge. The teachers talk about the need to support the initiatives and the autonomy of children. Everybody agrees that the spare time of children is greatly influenced, especially when children take part in different activities outside school. The hidden curriculum, as it functions, could send the message that all-day school is addressed to pupils of a certain category. The children prefer a relaxed all-day school with emphasis on games and their social relations. The full preparation for the next day` s lessons is also both children`s and parents` suggestion. The discussions that were made between the researcher and parents focused on the sensitivity of childhood and the increasing need for care and protection in school, especially when parents cannot play this role. The parents want an all-day school which can give emphasis on a successful preparation for next-day` s lessons and be equipped with places where pupils can have a decent meal, relax and be entertained. All the participants in this study point out the need for the provision of certified knowledge that is acquired through the attendance of all-day school.